Pirkimo sąlygų 2 priedas

(Projektas)

**PROGRAMINĖS ĮRANGOS „ORACLE“ LICENCIJŲ PALAIKYMO PASLAUGŲ VIEŠOJO PIRKIMO SUTARTIS**

202\_ m. \_\_\_\_\_\_\_ \_\_ d. Nr. \_\_\_\_\_\_\_

Vilnius

Akcinė bendrovė „Regitra“, juridinio asmens kodas 110078991, kurios registruota buveinė Liepkalnio g. 97A, LT-02121 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_ , veikiančio pagal \_\_\_\_\_\_\_\_\_\_\_\_, (toliau – Pirkėjas),

ir

\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_, kurios registruota buveinė \_\_\_\_\_\_\_\_\_\_\_\_, duomenys apie juridinį asmenį kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_, veikiančios pagal \_\_\_\_\_\_\_\_\_\_\_\_, (toliau – Teikėjas),

toliau kartu vadinami Šalimis, o kiekvienas atskirai – Šalimi, sudarė šią Programinės įrangos „Oracle“ licencijų palaikymo paslaugų viešojo pirkimo sutartį (toliau – Sutartis) ir susitarė dėl toliau išvardintų sąlygų.

Sutartis sudaryta su Teikėju, kurio pasiūlymas pripažintas laimėjusiu atlikus viešąjį pirkimą tarptautinio atviro konkurso būdu (pirkimo numeris \_\_\_\_\_\_\_\_\_\_\_\_).

1. **SUTARTIES DALYKAS**
   1. Teikėjas įsipareigoja suteikti Pirkėjo turimų programinės įrangos „Oracle“ (toliau – programinė įranga) licencijų (toliau – licencija (-os)) palaikymo paslaugas (toliau – Paslaugos), o Pirkėjas įsipareigoja už tinkamai suteiktas Paslaugas sumokėti Sutartyje nustatytomis sąlygomis ir tvarka.
   2. Programinės įrangos licencijų pavadinimai, Paslaugų teikimo laikotarpiai (pradžia-pabaiga), CSI numeriai, informaciniai numeriai, licencijų kiekiai, licencijų tipai, reikalavimai Paslaugoms ir jų teikimui nurodyti Sutarties 1 priede „Techninė specifikacija“ (toliau – Sutarties 1 priedas, techninė specifikacija), kuris yra neatskiriama šios Sutarties dalis.
2. **KAINODAROS TAISYKLĖS IR ATSISKAITYMO TVARKA**
   1. Sutarties kainos apskaičiavimo būdas: fiksuotos kainos.
   2. Perkamų Paslaugų kiekiai (apimtys) (Paslaugų teikimo laikotarpiai) nurodyti Sutarties 1 priede. Pirkėjas įsipareigoja nupirkti visą nurodytą Paslaugų kiekį (apimtį).
   3. Sutarties kaina (fiksuota Paslaugų kaina pagal Teikėjo pateiktą pasiūlymą (Sutarties 2 priedas)) – \_\_\_\_\_\_\_ Eur be pridėtinės vertės mokesčio (toliau – PVM). Sutarčiai taikomas \_\_ proc. PVM tarifas. Sutarties kaina su PVM – \_\_\_\_\_\_\_ Eur. Sutarties kaina be PVM atitinka Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, nustatyta tvarka apskaičiuotą pradinės Sutarties vertę. Fiksuotą Paslaugų kainą sudarančio kiekvieno Paslaugų teikimo laikotarpio kainos nurodytos Teikėjo pateiktame pasiūlyme (Sutarties 2 priedas).
   4. Sutarties kaina per visą Sutarties galiojimo laikotarpį nekeičiama, išskyrus šiuos atvejus:
      1. Sutarties kaina perskaičiuojama, kai teisės aktais pakeičiamas PVM tarifo dydis, taikomas Paslaugoms. Neapmokėta Sutarties kainos dalis perskaičiuojama nekeičiant Teikėjo pasiūlyme nurodytų atitinkamų Paslaugų teikimo laikotarpių, už kuriuos neapmokėta, kainos be PVM dalies, atitinkamai perskaičiuojant tik PVM dalį. Sutarties kaina dėl kitų mokesčių pakeitimo nebus perskaičiuojama. Perskaičiuota Sutarties kaina įforminama Šalių pasirašomu susitarimu, kuris laikomas neatsiejama Sutarties dalimi. Susitarimas įsigalioja Šalims jį pasirašius. PVM neperskaičiuojamas, jeigu už Paslaugas (visus Paslaugų teikimo laikotarpius) buvo apmokėta.
      2. Bet kuri Sutarties Šalis Sutarties galiojimo metu turi teisę inicijuoti Sutarties kainos perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Ūkio subjektams suteiktų paslaugų kainų pokytis (k), apskaičiuotas kaip nustatyta Sutarties 2.4.2.2 papunktyje, viršija 10 (dešimt) procentų. Sutarties kainos perskaičiavimas (keitimas) gali būti inicijuojamas tik nuo pagal Sutartį neapmokėtos Sutarties kainos dalies, t. y. perskaičiuojant kainas už konkrečius Paslaugų teikimo laikotarpius, už kuriuos nebuvo apmokėta. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Perskaičiavimas atliekamas vadovaujantis toliau išdėstyta tvarka:
         1. Šalys, pasirašydamos susitarimą dėl Sutarties kainos perskaičiavimo, privalo tokiame susitarime nurodyti indekso reikšmę laikotarpio pradžioje ir jo nustatymo datą (Indpradžia), indekso reikšmę laikotarpio pabaigoje ir jo nustatymo datą (Indnaujausias), kainų pokytį (k), perskaičiuotas kainas už Paslaugų teikimo laikotarpius, už kuriuos nebuvo apmokėta, perskaičiuotą Sutarties kainą / pradinės Sutarties vertę. Perskaičiuotos kainos už neapmokėtus Paslaugų teikimo laikotarpius pradedamos taikyti po to, kai Šalys sudaro susitarimą dėl Sutarties kainos perskaičiavimo.
         2. Nauja kaina už Paslaugų teikimo laikotarpį, už kurį nebuvo apmokėta, apskaičiuojama pagal formulę (kiekviena atskirai):

, kur:

*a* – kaina už Paslaugų teikimo laikotarpį, už kurį nebuvo apmokėta (Eur be PVM)) (jei ji jau buvo perskaičiuota, tai po paskutinio perskaičiavimo);

*a1* – perskaičiuota (pakeista) kaina už Paslaugų teikimo laikotarpį, už kurį nebuvo apmokėta (Eur be PVM);

*k* – pagal Ūkio subjektams suteiktų paslaugų kainų indeksą „J6209 Kita informacinių technologijų ir kompiuterių paslaugų veikla“ apskaičiuotas Ūkio subjektams suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur:

*Indnaujausias* – kreipimosi dėl Sutarties kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų indeksas „J6209 Kita informacinių technologijų ir kompiuterių paslaugų veikla“;

*Indpradžia* – laikotarpio pradžios datos (mėnesio) Ūkio subjektams suteiktų paslaugų kainų indeksas „J6209 Kita informacinių technologijų ir kompiuterių paslaugų veikla“. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + - 1. Sutarties kaina / Pradinės Sutarties vertė perskaičiuojama pagal formulę:

, kur:

*P1*– perskaičiuota Sutarties kaina / pradinės sutarties vertė (Eur be PVM);

*Ppr* – Sutarties kaina / pradinės Sutarties vertė (Eur be PVM):

*Plik* – Sutarties kainos / pradinės Sutarties vertės neapmokėta dalis perskaičiavimo dieną;

* + - 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinama iki dviejų skaitmenų po kablelio.
      2. Vėlesnis Sutarties kainos perskaičiavimas negali apimti laikotarpio, už kurį jau buvo atliktas perskaičiavimas.
  1. Į Sutarties kainą įskaičiuoti visi Teikėjui privalomi mokėti mokesčiai ir kitos su Sutarties vykdymu susijusios Teikėjo patirtos ir (ar) galimos patirti išlaidos, įskaitant ir sąskaitų teikimo per Sąskaitų administravimo bendrąją informacinę sistemą (toliau – SABIS) mokesčius, jei taikomi.
  2. Numatomas atsiskaitymas etapais (dalimis) po kiekvieno Sutarties 1 priedo 3.1 punkto lentelėje nurodyto Paslaugų teikimo laikotarpio aktyvavimo pagal Teikėjo pateiktas PVM sąskaitas faktūras, mokant visą atitinkamo Paslaugų teikimo laikotarpio kainą, nurodytą Sutarties 2 priede (jei kaina už atitinkamą Paslaugų teikimo laikotarpį buvo perskaičiuota, mokama perskaičiuota kaina).
  3. Teikėjas įsipareigoja Pirkėjui pateikti PVM sąskaitas faktūras nedelsiant, bet ne vėliau kaip per 5 (penkias) darbo dienas nuo atitinkamo Paslaugų teikimo laikotarpio aktyvavimo ir elektroninio laiško, patvirtinančio Paslaugų suteikimą konkrečiam Paslaugų teikimo laikotarpiui, išsiuntimo Pirkėjui elektroninio pašto adresu [iti@regitra.lt](mailto:iti@regitra.lt) dienos.
  4. Pirkėjas už suteiktas Paslaugas atsiskaito per 30 (trisdešimt) kalendorinių dienų nuo tinkamos PVM sąskaitos faktūros gavimo dienos. Vykdant Sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus Lietuvos Respublikos viešųjų pirkimų įstatymo (toliau – Viešųjų pirkimų įstatymas) 22 straipsnio 12 dalyje nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis SABIS priemonėmis. SABIS teikiamoje elektroninėje sąskaitoje faktūroje turi būti nurodytas Pirkėjo Sutarties registracijos numeris ir data.
  5. Pagal šią Sutartį priklausančias sumokėti pinigų sumas Pirkėjas sumoka Teikėjui mokėjimo pavedimu. Teikėjui iš anksto neinformavus Pirkėjo apie banko sąskaitos (rekvizitų) pasikeitimus, Teikėjas prisiima su tokiu nepranešimu susijusią ir iš to kylančią riziką.
  6. Mokėjimai atliekami eurais.
  7. Sutarties nutraukimo atveju, Pirkėjas sumoka Teikėjui tik už tinkamai iki Sutarties nutraukimo dienos suteiktas Paslaugas.
  8. Pirkėjas raštu prieš tai iš anksto įspėjęs Teikėją, turi teisę sulaikyti ir (ar) išskaičiuoti iš Teikėjui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų sumas, Teikėjo mokėtinas Pirkėjui, t. y. Pirkėjui vienašališkai įskaitant vienarūšį priešpriešinį reikalavimą dėl atitinkamos sumos.

1. **PASLAUGŲ SUTEIKIMO IR PRIĖMIMO-PERDAVIMO TVARKA**
   1. Paslaugos turi būti suteiktos Sutarties 1 priede nurodytais terminais ir tvarka.
   2. Paslaugų priimamos – perduodamas pagal Teikėjo pateiktas PVM sąskaitas faktūras po atitinkamo Paslaugų teikimo laikotarpio pratęsimo aktyvavimo. PVM sąskaitos faktūros patvirtinimas ir apmokėjimas reiškia Paslaugų (atitinkamo Paslaugų teikimo laikotarpio) priėmimą.
2. **PAGRINDINIAI ŠALIŲ ĮSIPAREIGOJIMAI IR TEISĖS**
   1. **Teikėjas įsipareigoja:**
      1. kokybiškai teikti Paslaugas Sutartyje bei Sutarties 1 priede ir Sutarties 2 priede nurodyta tvarka, sąlygomis ir terminais;
      2. visą Paslaugų teikimo laikotarpį užtikrinti, kad Paslaugos atitiks Sutarties 1 priede nustatytus reikalavimus;
      3. suteikti (pratęsti) Pirkėjui prisijungimą prie „Oracle MySupport“ (https://support.oracle.com) serviso 24x7 režimu;
      4. neatlygintinai konsultuoti Pirkėją su Paslaugų teikimu susijusiais klausimais;
      5. pašalinti Paslaugų trūkumus Sutarties 1 priede nustatyta tvarka ir terminais;
      6. teikti Paslaugas Pirkėjui pagal Sutartį ir Sutartyje numatytą kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias. Bet kokie Paslaugų neatitikimai techninei specifikacijai ar teisės aktams, reglamentuojantiems Paslaugų kokybę, laikomi Paslaugų trūkumais;
      7. nedelsiant raštu informuoti Pirkėją apie bet kokias aplinkybes, atsiradusias Sutarties vykdymo metu, trukdančias ar galinčias sutrukdyti laiku teikti Paslaugas ir (ar) pašalinti Paslaugų trūkumus Sutarties 1 priede nustatytais terminais, nurodant aplinkybių priežastis ir numatomą trukmę. Tokių aplinkybių buvimas neatleidžia Teikėjo nuo pareigos savo sutartinius įsipareigojimus įvykdyti Sutartyje nustatytais terminais;
      8. užtikrinti, kad Sutarties sudarymo metu ir visą jos galiojimo laikotarpį Teikėjo darbuotojai turėtų reikiamą kvalifikaciją ir patirtį, reikalingą norint suteikti Paslaugas ir kokybiškai aptarnauti Pirkėją;
      9. užtikrinti, kad Paslaugos bus teikiamos laikantis nacionalinių ir tarptautinių teisės aktų, reglamentuojančių reikalavimus asmens duomenų tvarkymui ir apsaugai, kibernetiniam saugumui nuostatų;
      10. tinkamai ir sąžiningai vykdyti Sutartį. Teikdamas Paslaugas, Teikėjas privalo veikti sąžiningai ir protingai, kad tai labiausiai atitiktų Pirkėjo interesus;
      11. nenaudoti Pirkėjo ženklų ar pavadinimo reklamoje, leidiniuose ar kitur be išankstinio raštiško Pirkėjo sutikimo;
      12. užtikrinti, kad Sutartį vykdys tik tokią teisę turintys asmenys *(jeigu Teikėjo kvalifikacija verstis atitinkama veikla nebuvo tikrinama arba tikrinama ne visa apimtimi)*. Tais atvejais, kai kiti norminiai teisės aktai numato pareigą Teikėjui turėti specifinę teisę verstis sertifikuojama (licencijuojama) veikla, iki pradedama vykdyti Sutartis (atitinkamos veiklos pradžios), pareiga Teikėjui pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus;
      13. visus dokumentus ir informaciją, gautą pagal Sutartį, laikyti konfidencialia ir be išankstinio raštiško Pirkėjo leidimo neskelbti ir neatskleisti jokios informacijos. Šis įsipareigojimas yra netaikomas, kai Lietuvos Respublikos galiojančiuose teisės aktuose nustatyta tvarka tokios informacijos pareikalauja teisėsaugos, kontrolės ir kitos institucijos, turinčios tokią teisę;
      14. vykdyti teisėtus Pirkėjo nurodymus, susijusius su Sutarties vykdymu. Jei Teikėjas mano, kad Pirkėjo nurodymai viršija Sutarties reikalavimus, jis apie tai praneša Pirkėjui per 5 (penkias) kalendorines dienas nuo tokio nurodymo gavimo dienos;
      15. nevykdant ar netinkamai vykdant savo sutartinius įsipareigojimus, Pirkėjui pareikalavus, savo sąskaita ištaisyti bet kokius trūkumus, susijusius su Paslaugų teikimu;
      16. bendradarbiauti su Pirkėju ir Pirkėjui pareikalavus, nedelsiant informuoti apie Paslaugų (su)teikimo eigą;
      17. visą Sutarties galiojimo laikotarpį užtikrinti atitiktį nacionalinio saugumo reikalavimams. Teikėjas įsipareigoja nedelsiant pranešti Pirkėjui apie Sutarties vykdymo metu paaiškėjusias aplinkybes, galinčias kelti grėsmę nacionaliniam saugumui. Teikėjui žinoma ir jis neprieštarauja, kad Sutarties galiojimo metu Pirkėjas, atsižvelgdamas į privalomus nacionaliniam saugumui užtikrinti keliamus reikalavimus bei rekomendacijas, turi teisę tikrinti ir gauti reikiamą informaciją apie Teikėją ir su juo susijusius asmenis (įskaitant, bet neapsiribojant, juridinio asmens dalyvius, naudos gavėjus ir pan.) iš viešų registrų, įskaitant, bet neapsiribojant, Juridinių asmenų registro, Juridinių asmenų dalyvių informacinės sistemos, Juridinių asmenų naudos gavėjų informacinės sistemos ir kt. Teikėjui taip pat yra žinoma ir jis įsipareigoja, Pirkėjui pasikreipus į Teikėją, atitinkamai per Pirkėjo nurodytą protingą terminą pateikti visą aukščiau nurodytą ir Pirkėjo prašomą informaciją;
      18. užtikrinti, kad visą Sutarties galiojimo laikotarpį nebus taikomi Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, nustatyti ribojimai;
      19. visus fizinius asmenis (atstovus, darbuotojus, subteikėjus, kurių pajėgumais (kvalifikacija) nesiremiama, kitus ūkio subjektus, kurių pajėgumais (kvalifikacija) remiamasi, ar jų darbuotojus), kuriuos Teikėjas pasitelkia Sutarčiai vykdyti, tinkamai informuoti apie tai, kad jų asmens duomenys (vardai, pavardės, kontaktiniai duomenys, pareigos ir kiti duomenys, susiję su Sutarties vykdymu) gali būti perduoti Pirkėjui ir gali būti Pirkėjo tvarkomi Sutarties tarp Teikėjo ir Pirkėjo vykdymo tikslais, Pirkėjo teisėtų interesų ir teisinių prievolių vykdymo pagrindu, ne ilgiau kaip senaties laikotarpį ir gali būti prieinami Pirkėjo darbuotojams ir kitiems Teikėjams, valstybės institucijoms. Teikėjo pasitelkti fiziniai asmenys turi būti informuojami iki jų pasitelkimo arba iki jų duomenų perdavimo Pirkėjui momento ir, Pirkėjui pareikalavus, Teikėjas įsipareigoja pateikti duomenų subjektų informavimo įrodymus. Teikėjas taip pat privalo tinkamai reaguoti į Pirkėjo pranešimus apie Pirkėjo darbuotojų ir kitų atstovų asmens duomenų, perduodamų Teikėjui Sutarties vykdymo tikslais, ištaisymą, ištrynimą arba tvarkymo apribojimą;
      20. tinkamai vykdyti kitus įsipareigojimus, numatytus Sutartyje ir taikytinuose Lietuvos Respublikos teisės aktuose.
   2. **Pirkėjas įsipareigoja:**
      1. sudaryti visas sąlygas, suteikti informaciją ir (ar) dokumentus, būtinus Sutarties vykdymui. Sąlygos sudaromos ir (ar) informacija ir (ar) dokumentai suteikiami per 3 (tris) darbo dienas nuo prašymo gavimo dienos. Pirkėjui nesudarius sąlygų ar nesuteikus informacijos, būtinos Paslaugoms atlikti per nustatytus terminus ir dėl šios priežasties Teikėjui vėluojant suteikti Paslaugas laiku, nebus laikoma, kad Teikėjas nevykdo ar netinkamai vykdo Sutartį;
      2. Sutartyje nustatytomis sąlygomis ir tvarka, pagal pateiktus atsiskaitymo dokumentus, apmokėti už tinkamai ir kokybiškai suteiktas Paslaugas;
      3. priimti Paslaugas, jeigu jos atitinka Sutartyje ir teisės aktuose keliamus reikalavimus ir yra pateiktos laikantis Sutarties 1 priede numatytų Paslaugų suteikimo terminų;
      4. tinkamai vykdyti kitus įsipareigojimus, numatytus Sutartyje ir taikytinuose Lietuvos Respublikos teisės aktuose.
   3. Pirkėjas turi teisę bet kuriuo Sutarties vykdymo metu pareikalauti Teikėjo pateikti informaciją ir (ar) dokumentus dėl atitikties nacionalinio saugumo, Viešųjų pirkimų įstatymo 45 straipsnio 21 dalies 6 punkto reikalavimams ir (ar) dėl Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, nustatytų ribojimų (ne)taikymo. Teikėjui per Pirkėjo nustatytą laiką nepateikus Pirkėjo prašomos informacijos ir (ar) dokumentų, Pirkėjas turi teisę nutraukti Sutartį Sutarties 9 skyriuje „Sutarties galiojimas, keitimas ir nutraukimas“ nustatyta tvarka.
   4. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 punktu, nustatomas šis aplinkos apsaugos kriterijus: Šalys įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, t. y. visa su Sutarties vykdymu susijusi dokumentacija turi būti pateikta (siunčiama) ir esant poreikiui derinama elektroniniu formatu ir elektroninėmis priemonėmis, pasirašoma elektroniniu būdu kvalifikuotais elektroniniais parašais. Visa Sutarties vykdymui reikalinga informacija teikiama tik elektroniniu formatu ir elektroninėmis priemonėmis. Išimtiniais atvejais, su Sutarties vykdymu susiję dokumentai turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – turi būti naudojamas popierius pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų, ir taip pat nebalintas arba balintas nenaudojant chloro dujų (naudojamas popierius turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakyme Nr. D1-508 taikytinus 1-ai produktų grupei „Popierius ir jo gaminiai“).
   5. Teikėjas ir Pirkėjas turi ir kitų taikytinuose teisės aktuose nustatytų teisių ir pareigų.
3. **ŠALIŲ PAREIŠKIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos teisės aktus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;
      3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      4. ši Sutartis yra Šalis galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
   2. Teikėjas patvirtina ir garantuoja, kad:
      1. yra susipažinęs ir visą Sutarties galiojimo laikotarpį vadovausis Pirkėjo Antikorupcine politika, kuri skelbiama viešai Pirkėjo interneto svetainėje adresu <https://www.regitra.lt/lt/imone/korupcijos-prevencija>;
      2. nedalyvauja Lietuvos Respublikos konkurencijos įstatyme ar panašaus pobūdžio kitos valstybės teisės akte nurodytuose draudžiamuose susitarimuose ir susitarimuose, pažeidžiančiuose Viešųjų pirkimų įstatyme nurodytus principus.
4. **SUTARTIES PAŽEIDIMAS**
   1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
   2. Vienai Sutarties Šaliai pažeidus Sutartį, nukentėjusioji Šalis turi teisę:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti faktinius tiesioginius nuostolius;
      3. reikalauti sumokėti nustatytas netesybas;
      4. nutraukti Sutartį;
      5. taikyti kitus Lietuvos Respublikos teisės aktų nustatytus teisių gynimo būdus.
   3. Esminiais Sutarties pažeidimais laikomi pažeidimai, nustatyti kaip esminiai pagal Lietuvos Respublikos civilinio kodekso (toliau – Civilinis kodeksas) 6.217 straipsnio 2 dalies kriterijus ir pagal Sutartį (kai Šalys susitaria, ką laikys esminiu Sutarties pažeidimu).
   4. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu priešinga Šalis pažeidė bei nustatyti protingą terminą ištaisyti pažeidimą.
5. **ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Teikėjas už kiekvieną uždelstą dieną suteikti Paslaugas (aktyvuoti Paslaugų pratęsimą Sutarties 1 priede nurodytam atitinkamam Paslaugų teikimo laikotarpiui) moka Pirkėjui 50,00 Eur dydžio baudą už kiekvieną atvejį, bet ne daugiau kaip 10 (dešimt) procentų nuo Sutarties kainos be PVM už kiekvieną atskirą atvejį.
   3. Teikėjas po raštiško Pirkėjo pranešimo per 9 (devynias) darbo dienas nesiėmęs aktyvių veiksmų siekiant pašalinti Paslaugų teikimo trūkumus, kaip tai numatyta Sutarties 1 priede, moka Pirkėjui 10,00 Eur dydžio baudą už kiekvieną uždelstą darbo dieną, bet ne daugiau kaip 10 (dešimt) procentų nuo Sutarties kainos be PVM už kiekvieną atvejį.
   4. Teikėjas, pakeitęs ar pasitelkęs naujus ūkio subjektus, kurių kvalifikacija (pajėgumais) (jei taikoma) remiasi, subteikėjus, kurių kvalifikacija (pajėgumais) nesiremia, be Pirkėjo sutikimo, įsipareigoja sumokėti Pirkėjui 300,00 Eur dydžio baudą už kiekvieną atvejį.
   5. Pirkėjui nutraukus Sutartį dėl esminio Sutarties pažeidimo, Teikėjas moka Pirkėjui vienkartinę 10 (dešimt) procentų nuo Sutarties kainos be PVM dydžio baudą.
   6. Pirkėjas, laiku nesumokėjęs už tinkamai suteiktas Paslaugas, moka Teikėjui 50,00 Eur dydžio baudą už kiekvieną uždelstą dieną, bet ne daugiau kaip 10 (trisdešimt) procentų nuo Sutarties kainos be PVM už kiekvieną atvejį.
   7. Šalies privalomos mokėti sutartinės netesybos (jei jos nėra įskaitomos) ir (ar) priskaičiuoti nuostoliai turi būti sumokėti kitai Šaliai per 14 (keturiolika) kalendorinių dienų nuo raštiško reikalavimo pateikimo dienos.
   8. Sutartinių netesybų už vėlavimą ar pareigų pagal Sutartį pažeidimą sumokėjimas neatleidžia Šalies nuo pareigos vykdyti šioje Sutartyje prisiimtus įsipareigojimus.
   9. Sutartinių netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais.
   10. Visa Šalių atsakomybė viena kitos atžvilgiu yra ribojama pradinės Sutarties verte be PVM, išskyrus Lietuvos Civilinio kodekso 6.252 straipsnio 1 dalyje įtvirtintas išimtis dėl tyčios ir (ar) didelio neatsargumo bei tais atvejais, kai žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
   11. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus tiesioginius nuostolius bei sumokėti sutartines netesybas.
6. **NENUGALIMA JĖGA (FORCE MAJEURE)**
   1. Nei viena iš Šalių nėra atsakinga už savo įsipareigojimų pagal Sutartį neįvykdymą ar netinkamą vykdymą dėl nenugalimos jėgos *(force majeure)* aplinkybių, kurios nustatomos pagal Civilinio kodekso 6.212 straipsnį ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, ir pranešti galimą įsipareigojimų įvykdymo terminą. Išnykus įsipareigojimų nevykdymo pagrindui, apie jį privaloma pranešti kitai Šaliai.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   4. Jei Šalis dėl nenugalimos jėgos aplinkybių negali vykdyti savo Sutartinių įsipareigojimų ilgiau nei 2 (du) mėnesius, kita Šalis turi teisę vienašališkai nutraukti Sutartį, visiškai atsiskaitydama už viską, ką buvo faktiškai gavusi pagal Sutartį.
7. **SUTARTIES GALIOJIMAS, KEITIMAS IR NUTRAUKIMAS**
   1. Sutartis laikoma sudaryta nuo jos pasirašymo dienos. Jei Sutartis pasirašoma skirtingomis datomis, šios Sutarties sudarymo data laikoma vėlesnė jos pasirašymo data. Sutartis įsigalioja nuo pasirašymo (sudarymo) dienos.
   2. Sutarties galiojimo terminas – iki visiško sutartinių įsipareigojimų įvykdymo, bet ne ilgiau kaip iki 2026-11-09 įskaitytinai, arba iki Sutarties nutraukimo šioje Sutartyje ar galiojančiuose Lietuvos Respublikos teisės aktuose nustatytais atvejais ir tvarka.
   3. Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti rašytinį susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.
   4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Viešųjų pirkimų įstatymo nuostatomis.
   5. Sutarties keitimą gali inicijuoti bet kuri Šalis, pateikdama kitai Šaliai motyvuotą prašymą raštu (priimtina ir elektroniniu laišku) bei pagrindimą dėl to, jog yra faktinis ir teisinis pagrindas sudaryti susitarimą dėl Sutarties pakeitimo. Kita Šalis per 10 (dešimt) darbo dienų (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties arba imperatyviomis įstatymų bei kitų teisės aktų nuostatomis. Šalims tarpusavyje susitarus dėl Sutarties sąlygų keitimo, šie keitimai įforminami rašytiniu susitarimu, kuris yra Sutarties neatskiriama dalis. Susitarimai dėl Sutarties pakeitimo įsigalioja nuo jų sudarymo, jei susitarime nenurodyta kitaip.
   6. Sutarties sąlygų keitimu nėra laikomi techninio pobūdžio Sutarties vykdymui reikalingų duomenų pasikeitimai (pvz. Šalių rekvizitai ir pan.), Sutarties sąlygų klaidų taisymai bei atskirų Sutarties vykdymo sąlygų koregavimas Sutartyje numatytomis aplinkybėmis.
   7. Sutartis gali būti nutraukiama:
      1. raštišku Šalių susitarimu;
      2. vienos iš Šalių iniciatyva (Sutarties 9.8-9.11, 9.13 punktai);
      3. kitais Sutartyje ar taikytinuose teisės aktuose nustatytais atvejais / pagrindais.
   8. Pirkėjas turi teisę vienašališkai nutraukti Sutartį, apie tai įspėjęs Teikėją raštu prieš ne trumpesnį nei 30 (trisdešimt) kalendorinių dienų terminą, šiais atvejais:
      1. jeigu Teikėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
      2. Teikėjo padėtis pasikeičia ir jis atitinka pirkimo dokumentuose nustatytą pašalinimo pagrindą, kuris taikomas ir Sutarties galiojimo metu;
      3. kai keičiasi Teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamai vykdyti Sutartį;
      4. kai Teikėjas, įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
      5. kai Teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
      6. kai Teikėjas be Pirkėjo sutikimo perleidžia Sutarties vykdymą tretiesiems asmenims ar sudaro subteikimo sutartį;
      7. jeigu Teikėjas pažeidžia Sutartį arba įstatymus bei kitus teisės aktus ir per Pirkėjo rašytinėje pretenzijoje nurodytą terminą neištaiso pažeidimo (pavyzdžiui, teikiamos Paslaugos neatitinka Sutarties 1 priede keliamų reikalavimų ir trūkumai nėra pašalinami nustatytu laiku);
      8. kai Teikėjas per Pirkėjo nustatytą terminą nepateikia Pirkėjo prašomos informacijos ir (ar) dokumentų dėl atitikties nacionalinio saugumo reikalavimams, Viešųjų pirkimų įstatymo 45 straipsnio 21 dalies 6 punkte nurodytiems reikalavimams ir (ar) dėl Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, nustatytų ribojimų (ne)taikymo;
      9. kai Teikėjas nevykdo kitų savo sutartinių įsipareigojimų pagal Sutartį ar jo teikiamos Paslaugos neatitinka Sutarties 1 priede keliamų reikalavimų ir tai yra esminis sutarties pažeidimas.
   9. Pirkėjas turi teisę vienašališkai nutraukti šią Sutartį Viešųjų pirkimų įstatymo 90 straipsnio 1 dalyje nurodytais atvejais, įspėjęs Teikėją prieš ne trumpesnį nei 10 (dešimt) kalendorinių dienų terminą.
   10. Pirkėjas turi teisę vienašališkai nutraukti Sutartį, netaikydamas įspėjimo terminų, jei paaiškėja aplinkybės, keliančios grėsmę nacionaliniam saugumui ir (ar) paaiškėja bent vienas Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje ir (ar) Viešųjų pirkimų įstatymo 45 straipsnio 21 dalies 6 punkte nurodytų pagrindų.
   11. Pirkėjas turi teisę vienašališkai nutraukti Sutartį, netaikydamas įspėjimo terminų, jeigu Pirkėjas iš pirkimų priežiūrą atliekančių institucijų gauna nurodymą / rekomendaciją nutraukti Sutartį.
   12. Tais atvejais, kai Teikėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Teikėjas informuoja Pirkėją apie pašalintą pažeidimą ar išnykusias aplinkybes, dėl kurių buvo inicijuota Sutarties nutraukimo procedūra.
   13. Teikėjas turi teisę vienašališkai nutraukti Sutartį, apie tai įspėjęs Pirkėją raštu prieš ne trumpesnį nei 30 (trisdešimt) kalendorinių dienų terminą, šiais atvejais:
       1. jeigu Pirkėjui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Pirkėjas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
       2. jeigu Pirkėjas pažeidžia atsiskaitymo su Teikėju terminą ir Pirkėjas, gavęs Teikėjo pretenziją, per 30 (trisdešimt) dienų nesumoka Teikėjui mokėtinų sumų;
       3. jeigu Pirkėjas pažeidžia Sutartį arba įstatymus bei kitus teisės aktus ir per Teikėjo rašytinėje pretenzijoje nurodytą terminą neištaiso pažeidimo, išskyrus Sutarties 9.13.2 papunktyje nustatytą atvejį.
   14. Tais atvejais, kai per įspėjimo apie Sutarties nutraukimą terminą Pirkėjas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Pirkėjas informuoja Tiekėją apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.
   15. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas (jei taikomas įspėjimo terminas).
   16. Šalys turi teisę vienašališkai nutraukti Sutartį ir kitais teisės aktuose nustatytais atvejais.
   17. Sutarties nutraukimas dėl Teikėjo kaltės nepanaikina Pirkėjo teisės reikalauti atlyginti tiesioginius nuostolius, atsiradusius dėl Sutarties neįvykdymo.
   18. Sutarties galiojimo pabaiga neatleidžia Sutarties Šalių nuo netesybų, priskaičiuotų iki Sutarties galiojimo pabaigos, sumokėjimo.
   19. Sutartį nutraukus dėl Teikėjo kaltės, be jam priklausančio atlyginimo už kokybiškas suteiktas ir Pirkėjo priimtas Paslaugas, Teikėjas neturi teisės į kokių nors patirtų nuostolių ar žalos kompensaciją.
   20. Pirkėjas po Sutarties nutraukimo turi kaip galima greičiau patvirtinti suteiktų Paslaugų vertę. Taip pat parengiama ataskaita apie Sutarties nutraukimo dieną esančią Teikėjo skolą Pirkėjui ir (arba) Pirkėjo skolą Teikėjui.
   21. Nutraukus Sutartį ar jai pasibaigus, lieka galioti šios Sutarties nuostatos, susijusios su ginčų nagrinėjimo tvarka, atsakomybe bei atsiskaitymais, taip pat visos kitos šios Sutarties nuostatos, kurios išlieka galioti po Sutarties nutraukimo ar pasibaigimo arba turi išlikti galioti, kad ši Sutartis būtų visiškai įvykdyta.
8. **RĖMIMASIS KITŲ ŪKIO SUBJEKTŲ PAJĖGUMAIS. SUBTEIKIMAS. ŪKIO SUBJEKTŲ IR SUBTEIKĖJŲ KEITIMO TVARKA**
   1. Teikėjas turi teisę pasitelkti subteikėjus (fizinius ir (ar) juridinius asmenis), kurių pajėgumais (kvalifikacija) nesiremiama (toliau – subteikėjai).
   2. Sudarius Sutartį, tačiau ne vėliau negu Sutartis pradedama vykdyti, Teikėjas įsipareigoja Pirkėjui pranešti tuo metu žinomų subteikėjų pavadinimus, kontaktinius duomenis ir jų atstovus bei pateikti subteikėjo atitiktį pirkimo sąlygų reikalavimams ir atitiktį nacionalinio saugumo reikalavimams patvirtinančius dokumentus. Taip pat Teikėjas privalės informuoti apie minėtos informacijos pasikeitimą visą Sutarties vykdymo laikotarpį, taip pat apie naujus subteikėjus, kuriuos jis ketina pasitelkti vėliau. Subteikėjai negali dalyvauti Sutarties vykdyme negavus Pirkėjo raštiško sutikimo. Subteikėjai gali būti pasitelkiami tik toms sutartinių įsipareigojimų dalims, kurioms savo pasiūlyme Teikėjas numatė pasitelkti subteikėjus, išskyrus atvejus, kai Teikėjas pagrindžia, kad nenumatytai sutartinių įsipareigojimų daliai pasitelkti subteikėjus būtina siekiant užtikrinti tinkamą Sutarties vykdymą.
   3. Sutarties vykdymui Teikėjas pasitelkia savo Pasiūlyme nurodytus subteikėjus: [nurodomi Teikėjo Pasiūlyme nurodyti Sutarties vykdymui pasitelkiami subteikėjai ir jiems perduotų vykdyti sutartinių įsipareigojimų dalis arba pažymima, kad Sutarties vykdymui subteikėjai nebus pasitelkiami].
   4. Teikėjas, vykdydamas Sutartį, negali keisti pasiūlyme nurodyto ūkio subjekto, kurio pajėgumais (kvalifikacija) (jei taikoma) rėmėsi (toliau – ūkio subjektas), be Pirkėjo sutikimo. Ūkio subjektas gali būti keičiamas šiais atvejais:
      1. kai ūkio subjektui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
      2. kai ūkio subjektas dėl objektyvių priežasčių (pavyzdžiui, ūkio subjektui atsisakius dalyvauti Sutarties vykdyme, nutrūkus teisiniams santykiams su Teikėju ir pan.) nebegali vykdyti visų ar dalies jam priskirtų sutartinių įsipareigojimų pagal Sutartį.
   5. Teikėjas, siekdamas pakeisti ūkio subjektą ar pakeisti ar pasitelkti naują subteikėją, turi raštu informuoti Pirkėją ne vėliau kaip prieš 5 (penkias) darbo dienas ir gauti Pirkėjo raštišką sutikimą. Teikėjas privalo pateikti naujo ūkio subjekto kvalifikacijos atitiktį ir pašalinimo pagrindų nebuvimą patvirtinančius dokumentus (jei buvo prašoma pirkimo dokumentuose), subteikėjo atitiktį pirkimo sąlygų reikalavimams patvirtinančius dokumentus, kito ūkio subjekto ar subteikėjo atitiktį nacionalinio saugumo reikalavimams patvirtinančius dokumentus. Tokiu atveju, jeigu ūkio subjekto padėtis atitinka bent vieną pirkimo sąlygose nustatytą pašalinimo pagrindą ar pasitelkiamo kito ūkio subjekto kvalifikacija (jei taikoma) neatitinka reikalavimų, ar subteikėjas neatitinka pirkimo sąlygų reikalavimų, ar kitas ūkio subjektas ar subteikėjas neatitinka reikalavimų nacionaliniam saugumui, Pirkėjas reikalauja, kad Teikėjas per Pirkėjo nustatytą terminą pakeistų minėtą ūkio subjektą ar subteikėją reikalavimus atitinkančiu ūkio subjektu ar subteikėju.
   6. Pirkėjui sutikus su ūkio subjekto pakeitimu ir (ar) subteikėjo pakeitimu ir (ar) naujo pasitelkimu, Pirkėjas kartu su Teikėju raštu sudaro susitarimą dėl ūkio subjekto pakeitimo ir (ar) subteikėjo pakeitimo ar naujo pasitelkimo. Šis susitarimas yra neatskiriama Sutarties dalis. Naujas subteikėjas ar ūkio subjektas gali pradėti vykdyti jiems Teikėjo pavestus įsipareigojimus pagal Sutartį ne anksčiau, nei bus pasirašytas susitarimas.
   7. Teikėjas privalo pakeisti subteikėją, ūkio subjektą, jei paaiškėja, kad jis neatitinka jam pirkimo dokumentuose keliamų reikalavimų.
   8. Pirkėjas numato tiesioginio atsiskaitymo su subteikėjais galimybę. Tiesioginis atsiskaitymas su subteikėjais galimas šiomis sąlygomis:
      1. Pirkėjas per 3 (tris) darbo dienas nuo Sutarties pasirašymo (jei yra žinomi subteikėjai) arba nuo susitarimo dėl naujo subteikėjo pasitelkimo pasirašymo dienos, raštu informuoja subteikėjus apie tiesioginio atsiskaitymo galimybę;
      2. subteikėjas, norėdamas pasinaudoti tiesioginio atsiskaitymo galimybe, per 2 (dvi) darbo dienas turi pateikti Pirkėjui prašymą raštu;
      3. pateikus aukščiau nurodytą prašymą, tarp Pirkėjo, Teikėjo ir subteikėjo sudaroma trišalė tiesioginio atsiskaitymo su subteikėju sutartis, kurioje nurodoma Teikėjo teisė prieštarauti nepagrįstiems mokėjimams, tiesioginio atsiskaitymo su subteikėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;
      4. subteikėjas, prieš pateikdamas PVM sąskaitą faktūrą Pirkėjui, turi ją suderinti su Teikėju. Suderinimas laikomas tinkamu, kai subteikėjo išrašytą PVM sąskaitą faktūrą raštu patvirtina atsakingas Teikėjo atstovas, kuris yra nurodytas trišalėje sutartyje. Pirkėjo atlikti mokėjimai subteikėjui pagal jo pateiktą PVM sąskaitą faktūrą atitinkamai mažina sumą, kurią Pirkėjas turi sumokėti Teikėjui pagal Sutarties sąlygas ir tvarką. Teikėjas, išrašydamas ir pateikdamas PVM sąskaitą faktūrą Pirkėjui, atitinkamai į ją neįtraukia subteikėjo tiesiogiai Pirkėjui pateiktos ir Teikėjo patvirtintos PVM sąskaitos faktūros sumos;
      5. tiesioginis atsiskaitymas su subteikėju neatleidžia Teikėjo nuo jo prisiimtų įsipareigojimų pagal sudarytą Sutartį vykdymo. Nepaisant nustatyto galimo tiesioginio atsiskaitymo su subteikėju, Teikėjui Sutartimi numatytos teisės, pareigos ir kiti įsipareigojimai nepereina subteikėjui;
      6. atsiskaitymas su subteikėju atliekami trišalėje sutartyje nurodyta kaina;
      7. jei dėl tiesioginio atsiskaitymo su subteikėju faktiškai nesutampa Teikėjo ir subteikėjo nurodytos mokėtinos sumos, rizika prieš Pirkėją tenka Teikėjui ir neatitikimai pašalinami Teikėjo sąskaita;
      8. atsiskaitymas su subteikėju vykdomas per 30 (trisdešimt) dienų nuo tinkamos PVM sąskaitos faktūros (ar sąskaitos faktūros) gavimo dienos.
   9. Už tinkamą ir kokybišką Paslaugų teikimą Pirkėjui visiškai atsako Teikėjas. Tuo atveju, kai Teikėjas yra jungtinės veiklos partneriai, jie Pirkėjui už Sutarties vykdymą atsako solidariai.
   10. Teikėjas, vykdantis Sutartį jungtinės veiklos pagrindu, turi teisę atsisakyti jungtinės veiklos partnerio (toliau – partneris), jei dėl objektyvių ir pagrįstų aplinkybių partneris nebegali vykdyti Sutarties, įskaitant, bet neapsiribojant atvejais, kai partneris neatitinka Viešųjų pirkimų įstatymo ar kitų teisės aktų nuostatų, kelia grėsmę nacionaliniam saugumui, partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios partnerio pasitraukimą iš jungtinės veiklos sutarties.
   11. Teikėjas, vykdantis Sutartį jungtinės veiklos pagrindu, turi teisę pakeisti partnerį, jei dėl reorganizavimo, restruktūrizavimo ar bankroto procedūrų, pradinio partnerio teises ir pareigas visiškai arba iš dalies perima kitas partneris. Toks Teikėjo pakeitimas negali lemti kitų esminių Sutarties pakeitimų ir taip negali būti siekiama išvengti Viešųjų pirkimų įstatymo ir kitų teisės aktų taikymo.
   12. Teikėjas privalo ne vėliau nei prieš 10 (dešimt) darbo dienų iki numatomo partnerio keitimo arba atsisakymo pateikti Pirkėjui argumentuotą rašytinį prašymą ir šiuos dokumentus:
       1. prašymą pakeisti Teikėjo sudėtį ir įrodymus, pagrindžiančius bent vieną partnerio atsisakymo ar keitimo aplinkybę, nurodytą Sutartyje;
       2. naujos jungtinės veiklos sutarties ar esamos jungtinės veiklos sutarties pakeitimo kopiją, kurioje, jeigu partneris pasitraukia, turi būti nurodyta, kad pasitraukiančiojo partnerio įsipareigojimus visa apimtimi perima pasiliekantis jungtinės veiklos partneris (toliau – pasiliekantysis partneris);
       3. pasiliekančiojo ar naujai pasitelkiamo partnerio kvalifikaciją patvirtinančius dokumentus. Visais atvejais pasiliekančiojo partnerio ar naujai pasitelkto partnerio kvalifikacija turi būti ne žemesnė nei pasitraukiančiojo partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis partneris, ir atitinkanti pasitraukiančiojo partnerio pasiūlyme nurodytą specialistų kvalifikaciją (jei taikoma). Jei pasitelkiamas naujas partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo partnerio pašalinimo pagrindų nebuvimą ir atitiktį nacionalinio saugumo reikalavimams (jei taikoma).
9. **KONFIDENCIALUMAS**
   1. Šalys susitaria, kad šioje Sutartyje konfidenciali informacija reiškia visus ir bet kokius duomenis, dokumentus ir informaciją bei kompiuterių tinklo įrangos, serverių, programų konfigūracinius nustatymus, naudotojų informaciją, serverių ir kitos įrangos parametrus bei schemas, duomenų bazių turinį, nepriklausomai nuo jos turėjimo, išreiškimo, pateikimo ir (ar) gavimo formos (rašytinė, žodinė, elektroninė, vizualinė, įskaitant, bet neapsiribojant informacija, dokumentais ir (ar) duomenimis, kurie buvo sukurti naudojant konfidencialią informaciją), susijusią su Sutarčiai vykdyti gauta informacija, Šalimis bei jų veikla, kurią Šalys gavo tiek iki Sutarties sudarymo dienos ir (ar) gauna viena iš kitos Sutarties galiojimo metu, taip pat visa kita informacija, kuri bent vienos iš Šalių laikoma konfidencialia ir neviešinama. Ši nuostata netaikoma informacijai, kuri pagal teisės aktų reikalavimus yra ar tampa prieinama viešai arba gauta atskleidus ar turi būti atskleista teisės aktų nustatytais atvejais.
   2. Visa konfidenciali informacija lieka išskirtinė kiekvienos Šalies nuosavybė ir jokia Sutarties sąlyga negali būti traktuojama kaip suteikianti kitai Šaliai teises į konfidencialią informaciją ar bet kurią jos dalį.
   3. Šalys negali be atskiro rašytinio kitos Šalies sutikimo atskleisti konfidencialios informacijos tretiesiems asmenims Sutarties galiojimo metu bei po Sutarties nutraukimo ir (ar) pasibaigimo. Ši nuostata netaikoma informacijai, kuri pagal teisės aktų reikalavimus yra ar tampa prieinama viešai arba gauta atskleidus ar turi būti atskleista teisės aktų nustatytais atvejais.
   4. Kiekviena šalis privalo per 5 (penkias) darbo dienos nuo kitos Šalies rašytinio prašymo gavimo momento, grąžinti konfidencialios informacijos originalus (įskaitant dokumentų originalus, išskyrus Sutartį) ir (ar) Šalies prašymu sunaikinti konfidencialią informaciją.
   5. Šalys, dirbdamos su asmens duomenimis, privalo griežtai laikytis Sutartyje nustatytų asmens duomenų apsaugos reikalavimų. Asmens duomenys laikomi konfidencialia informacija.
   6. Šalių darbuotojai, dirbantys su teikiamais asmens duomenimis, privalo saugoti asmens duomenų paslaptį, jei šie asmens duomenys neskirti skelbti viešai. Ši pareiga galioja ir Šalių darbuotojams perėjus dirbti į kitas pareigas arba pasibaigus darbo santykiams.
   7. Jeigu kyla abejonių, ar tam tikra informacija yra konfidenciali, kiekviena Šalis turi elgtis su tokia informacija kaip su konfidencialia informacija šios Sutarties nustatyta tvarka, kol kita Šalis raštu nepatvirtina kitaip.
   8. Teikėjas, neleistinai panaudojęs ar neteisėtai atskleidęs, ar praradęs jam patikėtą bet kokią konfidencialią informaciją, moka Pirkėjui 3 000,00 Eur dydžio baudą ir atlygina visus Pirkėjo patirtus nuostolius bei išlaidas, kurias Pirkėjas patiria dėl neleistino konfidencialios informacijos naudojimo ar atskleidimo. Šiame punkte nurodyto dydžio bauda Šalių susitarimu laikoma minimaliais Pirkėjo nuostoliais, patiriamais kiekvienu atveju, kai Teikėjas nesilaiko šioje Sutartyje nustatytų konfidencialumo įsipareigojimų. Šio punkto nuostatos taikomos ir netinkamo asmens duomenų tvarkymo atveju. Teikėjas atlygina visus Pirkėjo patirtus nuostolius, įskaitant, bet neapsiribojant nuostoliais, susijusiais su valstybės institucijų paskirtomis baudomis.
   9. Šiuose punktuose ir (ar) prieduose pateikta informacija laikoma konfidenciali: *(šis punktas taikomas tik tuomet, jei pasiūlyme Teikėjas nurodė kokia pateikta informacija laikoma konfidencialia).*
10. **ASMENS DUOMENŲ APSAUGA**
    1. Šalys šioje Sutartyje nustatyta tvarka teiks viena kitai fizinius asmenis tiesiogiai ar netiesiogiai identifikuojančią informaciją (toliau – asmens duomenys).
    2. Šalys taip pat:
       1. įsipareigoja asmens duomenis viena iš kitos gauti, juos tvarkyti ir teikti Sutartyje nurodyta tvarka, laikantis 2016 m. balandžio 27 d. Europos Parlemento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama direktyva 95/46/EB (Bendrasis duomenų apsaugos reglamentas, toliau - BDAR), Lietuvos Respublikos asmens duomenų teisinės apsaugos įstatymo ir kitų taikytinų asmens duomenų apsaugą reglamentuojančių teisės aktų;
       2. įsipareigoja asmens duomenų, pateiktų ir (ar) gautų pagal šią Sutartį, netvarkyti kitu nei Sutarties 1.1. punkte nurodytu ar su juo nesuderinamu tikslu;
       3. atsako už pagal Sutartį gautų asmens duomenų tikslumą, teisingumą, konfidencialumą ir saugumą nuo asmens duomenų gavimo momento. Šaliai kilus pagrįstų įtarimų dėl kitos Šalies galimybės užtikrinti pagal Sutartį gaunamų asmens duomenų konfidencialumą, saugumą ar kitus teisės aktuose nustatytus asmens duomenų apsaugos reikalavimus, tokia Šalis gali sustabdyti asmens duomenų teikimą kitai Šaliai tol, kol pastaroji patvirtina savo pasirengimą tinkamai vykdyti Sutartyje ir teisės aktuose nustatytus asmens duomenų apsaugos reikalavimus;
       4. taiko tinkamas ir pakankamas technines ir organizacines saugumo priemones, reikalingas asmens duomenų apsaugai užtikrinti vykdant Sutartį, įskaitant, bet neapsiribojant šiomis priemonėmis:
          1. asmens duomenys teikiami naudojant saugų ryšio kanalą;
          2. naudojama kompiuterinė įranga turi antivirusines sistemas, ugniasienę;
          3. daroma atsarginė asmens duomenų kopija ir saugoma atskirai nuo gaunamų (teikiamų) pagal Sutartį asmens duomenų;
          4. Šalių darbuotojai bus mokyti naudoti asmens duomenis tokiu būdu, kuris sumažina riziką neteisėtam asmens duomenų tvarkymui.
       5. užtikrina, kad jų darbuotojai ir (ar) atstovai, kurie tvarko asmens duomenis, vykdydami Sutartį, yra įsipareigoję saugoti asmens duomenų paslaptį (pasirašę konfidencialumo įsipareigojimus);
       6. įsipareigoja be tinkamo teisinio pagrindo gautų asmens duomenų neatskleisti tretiesiems asmenims;
       7. įsipareigoja nedelsiant pranešti viena kitai apie vykdant Sutartį asmens duomenų atžvilgiu įvykdytą BDAR ar kito asmens duomenų apsaugą reglamentuojančio teisės akto pažeidimą;
       8. įsipareigoja nedelsiant pranešti viena kitai apie vykdant Sutartį pateiktus neteisingus, neišsamius ir (ar) netikslius asmens duomenis (pvz., gavus duomenų subjekto prašymą ištaisyti duomenis);
       9. įsipareigoja nedelsiant pranešti viena kitai apie gautą duomenų subjekto reikalavimą ištrinti, kitai Šaliai vykdant Sutartį, pateiktus asmens duomenis;
       10. įsipareigoja tvarkyti asmens duomenis ne ilgiau, negu to reikalauja Sutarties 1.1. punkte nurodytas asmens duomenų tvarkymo tikslas. Šalys įsipareigoja nedelsiant sunaikinti pagal Sutartį gautus asmens duomenis, kai šie duomenys nebereikalingi jų tvarkymo tikslams;
       11. įsipareigoja bendradarbiauti su Lietuvos Respublikos valstybine duomenų apsaugos inspekcija ir vykdyti jos teisėtus nurodymus;
       12. įsipareigoja, tiek, kiek tai susiję su konkrečios Šalies atliktu asmens duomenų tvarkymu, bendradarbiauti su kita Šalimi atsakant į kitos Šalies gautą duomenų subjekto teisių įgyvendinimo prašymą ar kitą teisėtą paklausimą;
       13. įsipareigoja, tiek, kiek tai susiję su konkrečios Šalies atliktu asmens duomenų tvarkymu, bendradarbiauti su kita Šalimi, užkertant kelią asmens duomenų perdavimo, tvarkymo ir (arba) apsaugos pažeidimams ir (ar) reaguojant į įvykusį pažeidimą.
    3. Šalys, atitinkamai teikdamos ir (arba) gaudamos asmens duomenis, veikia kaip savarankiškas duomenų valdytojas. Teikėjas Pirkėjo pateiktų duomenų atžvilgiu veikia kaip duomenų tvarkytojas.
11. **TAIKYTINA TEISĖ IR GINČŲ SPRENDIMAS**
    1. Ši Sutartis yra sudaryta, aiškinama ir vykdoma vadovaujantis Lietuvos Respublikos teise. Santykiams, kylantiems tarp Šalių, tačiau nesureguliuotiems šia Sutartimi, taikomi Lietuvos Respublikos įstatymai ir kiti teisės aktai.
    2. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu, galiojimu ir (ar) pažeidimu, taip pat dėl skirtingo Sutarties nuostatų aiškinimo, visų pirma privalo būti sprendžiami derybomis tarp Šalių vadovų ar jų įgaliotų asmenų, vadovaujantis sąžiningumo, protingumo ir teisingumo principais. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas. Gavusi pasiūlymą ginčą spręsti derybomis, Šalis privalo į jį atsakyti per 30 (trisdešimt) kalendorinių dienų.
    3. Jei kuri nors Šalis laiku neatsako į pasiūlymą ginčą spręsti derybomis ar nepavyksta ginčo išspręsti derybomis per 90 (devyniasdešimt) kalendorinių dienų nuo derybų pradžios ir nesusitarta dėl papildomo termino, ginčas sprendžiamas pagal Lietuvos Respublikos teisę Lietuvos Respublikos teismuose teisės aktuose nustatyta tvarka.
    4. Nepriklausomai nuo to, jog Šalys ginčą perdavė nagrinėti teismui, Šalys ir toliau vykdo savo sutartinius įsipareigojimus, jeigu nesusitarta kitaip. Kilę ginčai nesudaro pagrindo Šalims atsisakyti vykdyti savo prievoles pagal Sutartį.
12. **KITOS SUTARTIES SĄLYGOS**
    1. Šalys susirašinėja lietuvių kalba. Visa informacija, įspėjimai, pranešimai, susirašinėjimas ar reikalavimai tarp Šalių, susiję su Sutartimi, privalo būti raštiški ir bus laikomi galiojančiais, jeigu yra išsiunčiami ar pristatomi vienu ar keliais iš šių būdų: elektroniniu paštu, registruotu laišku, per kurjerį (su patvirtinimu apie įteikimą) arba įteikiant pasirašytinai. Įgyvendindamos šio punkto nuostatas, Šalys privalo naudotis Sutartyje pateiktais Šalių adresais (įskaitant elektroninio pašto adresą). Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.
    2. Šalys privalo nedelsdamos, ne vėliau kaip per 5 (penkias) darbo dienas, raštu informuoti viena kitą apie bet kokį jų adresų (įskaitant elektroninio pašto adresus), telefonų numerių ar kontaktinių asmenų pasikeitimą. Bet kuri Šalis, neįvykdžiusi šio reikalavimo, negali reikšti pretenzijų ar atsikirtimų kitai Šaliai, kad pastarosios įsipareigojimai, atlikti pagal paskutinius jai žinomus kitos Šalies rekvizitus, neatitinka aukščiau nurodytų reikalavimų arba kad pranešimai, siųsti pagal atitinkamus rekvizitus, nebuvo gauti. Rašytinis Šalies pranešimas bus laikomas neatskiriama Sutarties dalimi (priedu), neatliekant papildomų Sutarties keitimo ar papildymo procedūrų.
    3. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
    4. Teikėjas negali perleisti tretiesiems asmenims visų ar dalies savo teisių ir įsipareigojimų, susijusių su Sutartimi, įskaitant reikalavimo teisę į Pirkėjo mokėtinas sumas. Be Pirkėjo išankstinio rašytinio sutikimo (leidimo) sudaryti sandoriai dėl teisių ar pareigų pagal Sutartį perleidimo laikytini niekiniais ir negaliojančiais nuo jų sudarymo momento.
    5. Pirkimo dokumentai (įskaitant jų papildymus, paaiškinimus) yra laikomi neatskiriama Sutarties dalimi.
    6. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.
    7. Šalys paskiria savo atstovus, atsakingus už Sutarties vykdymą, kurie neturi teisės keisti ar (ir) papildyti Sutarties sąlygų:
       1. Teikėjo atstovas: [pareigos, vardas, pavardė], tel. [telefono numeris], el. paštas: [el. pašto adresas].
       2. Pirkėjo atstovas: [pareigos, vardas, pavardė], tel. [telefono numeris], el. paštas: [el. pašto adresas].
    8. Tuo atveju, jeigu Sutarties 14.7 punkte nurodyti asmenys pasikeistų, Šalys pateikia rašytinį pranešimą apie tai. Šis pranešimas bus laikomas neatskiriama Sutarties dalimi (priedu), neatliekant papildomų Sutarties keitimo ar papildymo procedūrų.
    9. Pirkėjo atstovė, atsakinga už Sutarties ir jos pakeitimų paskelbimą – Vaida Sakalauskienė. Jos nesant – ją pavaduojantis Pirkėjo darbuotojas.
    10. Vykdomas žaliasis pirkimas vadovaujantis Lietuvos Respublikos aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (su vėlesniais pakeitimais ir papildymais), 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
    11. Šalys patvirtina, jog perskaitė šią Sutartį, suprato jos turinį ir pasekmes bei pasirašė kaip atitinkančią Šalių valią ir ketinimus.
    12. Sutartis sudaryta elektroniniu formatu 1 (vienu) egzemplioriumi, Šalių atstovų pasirašomu kvalifikuotais elektroniniais parašais.
    13. Sutarties priedai, kurie yra neatskiriama šios Sutarties dalis:
        1. 1 priedas „Techninė specifikacija“;
        2. 2 priedas „Pasiūlymas“ *(pridedama pirkime Teikėjo pateikta užpildyta pasiūlymo forma (Pirkimo sąlygų 1 priedas, kiti pasiūlymo duomenys / dokumentai saugomi Centrinėje viešųjų pirkimų informacinėje sistemoje).*
13. **ŠALIŲ REKVIZITAI IR PARAŠAI**

|  |  |
| --- | --- |
| * + 1. **PIRKĖJAS**   Akcinė bendrovė „Regitra“  Liepkalnio g. 97A, LT-02121 Vilnius  Juridinio asmens kodas:110078991  PVM mokėtojo kodas: LT100789917  A. s. Nr. LT937300010002411063  ,,Swedbank“, AB, banko kodas: 73000  El. paštas: [regitra@regitra.lt](mailto:regitra@regitra.lt)  [pareigos][vardas, pavardė]  \_\_\_\_\_\_\_\_\_\_\_\_\_\_  A.V.  Data: | **TEIKĖJAS**  [pavadinimas]  [adresas]  Juridinio asmens kodas: [kodas]  PVM mokėtojo kodas: [kodas]  A. s. Nr. [numeris]  [banko pavadinimas], banko kodas: [kodas]  El. paštas: [įrašyti elektroninio pašto adresą]  [pareigos][vardas, pavardė]  \_\_\_\_\_\_\_\_\_\_\_\_\_\_  A.V.  Data: |

|  |
| --- |
| Programinės įrangos „Oracle“ licencijų palaikymo paslaugų viešojo pirkimo sutarties  Nr.\_\_\_\_\_\_\_\_\_\_\_\_\_\_\_\_\_\_\_  1 priedas |

**TECHNINĖ SPECIFIKACIJA**

Bus pridedama Sutarties sudarymo metu.

|  |
| --- |
| Programinės įrangos „Oracle“ licencijų palaikymo paslaugų viešojo pirkimo sutarties  Nr.\_\_\_\_\_\_\_\_\_\_\_\_\_\_\_\_\_\_\_  2 priedas |

**PASIŪLYMAS**

Sudarant Sutartį pridedama pirkime pateikta Teikėjo užpildyta pasiūlymo forma.